Държавен вестник, бр. 111, 2025 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  111
Фризьорът посещава и участва в надграждащи семинари и обучения с цел поддържане 
и осъвременяване на знанията си спрямо тенденциите. На това ниво проявява креативност и 
способност за персонализиране на услугите и естетически усет. Изискват се самодисциплина, 
професионална етика, прецизност и умения за ефективна комуникация. Притежава набор от 
знания по колориметрия (колористика). 
Лице, което е придобило квалификация по част от професията, следва да упражнява 
единствено дейностите, свързани със съдържанието на професионалното обучение. 
2.3. Четвърта степен на професионална квалификация по професията 
Лицето, придобило четвърта степен на професионална квалификация по професията 
„Фризьорство“, съчетава две основни направления на дейност – педагогическо и 
организационно-професионално. То обучава и подготвя специалисти в областта на 
фризьорството, планира и организира учебния процес, реализира учебните програми съгласно 
Закона за професионалното образование и обучение и оценява постиженията на обучаемите, 
анализира качеството на проведеното обучение. Отговаря за поддържането на високи 
стандарти в практическата и теоретичната подготовка, разработва учебни материали и прилага 
методи за индивидуализирано обучение, подходи и средства. Организира учебната среда в 
зависимост от особеностите на възрастните обучаеми и контролира самостоятелната им 
работа.  
Определя целите, задачите и очакваните резултати на обучението по всяка тема от 
учебната програма. Прави график на учебните занятия. Познава методическата документация 
за удостояване на постиженията на обучаемите, организира и провежда изпити и участва в 
изпитни комисии. Познава Национални изпитни програми (НИП) и включените изпитни теми 
за съответната степен. В същото време, инструкторът поддържа и прилага високо равнище на 
професионална практика – познава и използва нови технологии (методи и техники на работа), 
съвременни козметични продукти и апарати, създава и въвежда фирмени правила и протоколи 
за безопасност, организация и качество на обслужването в салона. Участва в разработването 
на разходни норми, контролира хигиената, следи за спазване на нормативната уредба, 
разпределя средства и обезпечава дейностите с необходимите човешки, финансови, 
материално-технически и информационни ресурси, изготвя ценообразуване, финансови 
документи и отчети и стандарти по здравословни и безопасни условия на труд. Създава връзки 
с клиенти и партньори на национално и международно ниво, организира екипна дейност и 
управлява ресурси. 
Необходимите личностни качества включват лидерство, инициативност, отговорност, 
способност за обучение и наставничество, комуникативност и адаптивност. Стриктно спазва 
етика на обслужване и работа с клиента и опазване на неговото здраве. Професионалната роля 
предполага умения за вземане на решения, работа с документация, стратегическо мислене и 
активно участие в развитието на сектора. 
Базирайки се на дългогодишен стаж, опит и познания в сферата, подготвя бъдещи кадри 
спрямо нуждите на бизнеса. Притежава базови познания за структурата и състоянието на 
скалпа и косата.  
Лицето познава работата на обучаващите институции в системата на професионалното 
образование и обучение, правилата за работа по проекти, правилата за работа в условията на 
публично-частно партньорство.